recursal/SuperWikiNEXT-32B huggingface dataset:
הטרוכרומיה חלקית
השחקנית אליס איב לה עין כחולה ועין ירוקה
הטרוכרומיה בעיני חתול
דוגמה להטרוכרומיה מרכזית
**הטרוכרומיה** (שם מלא: הטרוכרומיה אירידיום, באנגלית: Heterochromia iridum) היא תופעה אנטומית בעיניים, שבה קשתית עין אחת היא בעלת צבע שונה מקשתית העין השנייה (הטרוכרומיה מלאה), או מצב שבו חלק מקשתית העין הוא בעל צבע שונה מיתרת הקשתית (הטרוכרומיה חלקית). בעברית, אדם ששתי עיניו בעלות צבע שונה נקרא **זַגְדָן**, **זוּגְדוּס** או **זַגְדוּם**.

גורם
----

תופעת ההטרוכרומיה נובעת מעודף או מחסור בפיגמנט מלנין בקשתית, או בחלק ממנה. הטרוכרומיה מועברת בתורשה, אך גם יכולה להיווצר בעקבות מחלה או פגיעה פיזית.

צבע העין ובפרט צבע הקשתית, נקבע בעיקר על פי ריכוז ופיזור פיגמנט המלנין ברקמת הקשתית. מכאן שכל שינוי בכמות המלנין בקשתית העין יתבטא בשינוי צבע העין. השינוי עשוי להתבטא בפיגמנטציית-יתר או בפיגמנטציית-חסר. פיגמנטציית-יתר מופיעה בדרך כלל לצד שגשוג-יתר של תאי הקשתית, בעוד שפיגמנטציית-חסר מופיעה לצד שגשוג-חסר של תאי הקשתית.

סוגי הטרוכרומיה
---------------

ישנם שלושה סוגים של הטרוכרומיה:

* הטרוכרומיה מלאה, בה לכל עין יש צבע נפרד באופן מלא.
* הטרוכרומיה חלקית, בה רק שטח אקראי מהעין מתאפיין בצבע שונה.
* הטרוכרומיה מרכזית, בה השוני בצבע העין נמצא רק במרכז העין קרוב לאישון.

תפוצה
-----

על אף שתופעת ההטרוכרומיה מוכרת בבני אדם (אלכסנדר הגדול, ועודד קטש למשל) הטרוכרומיה מלאה שבה עין אחת שונה בצבעה מן העין השנייה שכיחה יותר בחיות כגון חתולים (למשל בגזע ואן טורקי), כלבים (ובפרט מגזע האסקי סיבירי), סוסים ותאואים. הטרוכרומיה חלקית היא תופעה נדירה יותר מהטרוכרומיה מלאה ומצויה לרוב כביטוי למומים גנטיים כגון מחלת הירשפרונג (Hirschprung's disease) ותסמונת ורדנבורג (Waardenburg syndrome). והטרוכרומיה מרכזית, נמצאת בעיקר אצל בני אדם בעלי חוסר במלנין התופעה הכימית אינה יכולה דווקא להעיד אל מחלה אלה אל חוסר במלנין התופעה אינה מסוכנת

חלוקה
-----

בנוסף להבחנה בין הטרוכרומיה מלאה, המשפיעה על מלוא צבע העין, לבין הטרוכרומיה חלקית, ישנו סיווג נוסף, מקובל יותר, המבדיל בין הטרוכרומיה מולדת לבין הטרוכרומיה נרכשת:

* **הטרוכרומיה מולדת** - עוברת בתורשה בדרך כלל כאלל דומיננטי של גן אוטוזומי.
* **הטרוכרומיה נרכשת** - נגרמת בדרך כלל כתוצאה מפציעה, דלקת, שימוש בטיפות עיניים או גידולים בעין.

הצגת הטרוכרומיה במדיה
---------------------

* בסרט "פול בלארט נשאר בווגאס" שומר הקניון פול בלארט ושודד חפצי האמנות וינסנט סופל (ניל מקדונו) מתווכחים מי יותר משוגע ונועז. סופל מצביע על עיניו, שלהן צבעים שונים, כהוכחה לחריגותו.
* בסרט "אקס-מן 2" למוטנט ג'ייסון יש עיניים בעלות צבעים שונים. סימן זה נותר גם כאשר ג'ייסון משנה את פרצופו באמצעות כוחותיו על מנת לתעתע באויביו.
* כמו כן בסרט "אקס-מן: ההתחלה", צ'ארלס אקסבייר הצעיר מתחיל עם בחורה בבר, בכך שהוא מסביר לה על המוטציה שבהטרוכרומיה.
* לדמות אלכס פיירו מהספר "מגנס צ'ייס והאלים של אוסגרד" ישנן עיניים בצבעים שונים.
* בספר "מחוננת" של הסופרת קריסטן קאשור קיימות דמויות ("מחוננים") שמאופיינות בשתי עיניים השונות אחת מהשנייה בצבעיהן, דבר שנותן להם יכולת מיוחדת בתחום כלשהו.

קישורים חיצוניים
----------------

ויקישיתוף מדיה וקבצים בנושא **הטרוכרומיה** בוויקישיתוף

הערות שוליים
------------

1. ↑  Ashrafian H. "The death of Alexander the Great--a spinal twist of fate." J Hist Neurosci. 2004 Jun;13(2):138-42. PMID 15370319
הרב **יצחק אלבוים** (אהלבוים, עהלבוים) (תרס"ח – ג' חשוון תשמ"ז, 1986) היה רב ודיין בסלובקיה פולין וקנדה. מחבר שו"ת **שאילת יצחק**.

שנותיו המוקדמות באירופה
-----------------------

נולד בבכפר זלוזשה (הונ'), בנפת מונקאץ' לרב זאב משה (תרכ"ט-תש"ד), מתלמידי תלמידי החתם סופר. למד אצל הרב יוסף נחמיה קורניצר בינוהרדיב (סעליש), הרב יחיאל מיכל טויבר בדונאיסקה-סטרדה, הרב משה טננבוים במילדוי-ספשי, הרב אברהם שטרן בנובה-זמקי (נייהייזל), והרב שאול בראך בקושיצה (קאשוי), שהסמיכו לרבנות.

שימש ברבנות ודיינות באלטנדורף ופעלסוסזלי (הונ'). ניצל מהשואה, ובה נרצחו אביו, חמותו, חלק מאחיו ואחיותיו, אשתו ריזל (בתו של ר' משה לעווי אב"ד פלשיווץ) וחמש בנותיהם. לאחר השואה שימש כרב בליפטוסקי-מיקולש, ובצ'שין (טעשין) שבמדינת פולין.

נישא בשנית לחיה ברכה, בתו של הרב אלטר יצחק אייזיק פרידריך, ששימש כאב"ד וראש ישיבה בערים טורץ והומנה (היה חתנו של הרב דוד ליב זלצר, מחבר "שירי מנחה" – גיסו של הרב יוסף חיים זוננפלד). 

באותה תקופה הוציא לאור לאור את שו"ת "שאילת יצחק", מהדו"ק גלנטה תש"ט, עליו הסכמות מר' יוסף יונה צבי הלוי הורוביץ רב אונסדורף ופרנקפורט, ר' יצחק מאיר הכהן רפפורט, ר' שמואל אברהם זלטנרייך רב טשאקווא, בית הדין של ר' ישראל ולץ, ועוד.

כמו כן הוציא לאור את הספר "עזר ליצחק" (נחלת שבעה החדש), בודפשט תש"ט, ובו סידור דיני קידושין בקצרה לרבנים.

בצפון אמריקה
------------

לאחר המלחמה היגר לצפון אמריקה, ומונה לרב קהילת "אהבת אחים נחלת ישראל" בטורונטו. הגעתו לעיר הייתה ביוזמת האחים הנגידים אלבוים, ובסיוע הרב אברהם אהרן פרייס.

בהיותו באמריקה הוציא לאור את ספרו "אוצר הגיוני יצחק" על חינוך לבר מצווה, ניו יורק תשכ"ז, עליו הסכמות מר' דוד יונגרייז אב"ד העדה החרדית, ר' משה פיינשטיין, ור' פנחס עפשטיין אב"ד העדה החרדית.

כן הוציא לאור את שו"ת "שאילת יצחק" מהדורה תנינא, ניו יורק תשל"ח, עליו הסכמות מר' משה פיינשטיין, ר' יצחק יעקב וייס ה'מנחת יצחק', ר' משה שטרן ה'באר משה', שמואל הלוי וזנר ה'שבט הלוי' ועוד. וכן שו"ת "שאילת יצחק" תליתאי, ברוקלין תשמ"ב.

הרבה לכתוב בנושאים הלכתיים, כך השתתף בכתבי עת תורניים דוגמת 'הנשר', 'שערי אורה', 'בית ועד לחכמים', ו'המאור'. לפי דבריו, בכתב יד נותרו "אוצר הגיוני יצחק" חלק ב, ו"כללי שמות" על הלכות גיטין.

צאצאיו
------

בנו הוא הרב נח אייזיק, רב קהילת "נחלת יצחק" בקיו-גארדן-הילס, מחבר סדרת "מנחת חן", "הלכה ורפואה בפוריות". בתו מרים קילא נישא לרב יצחק יהודה בלום, רב קהילת "בית עמרם" בקליבלנד, אוהיו.

ספריו
-----

* שאילת יצחק חלק א, בודפשט תש"ט.
* עזר ליצחק, דיני סידור קידושין, בודפשט תש"ט.
* אוצר הגיוני יצחק, ניו יורק תשכ"ז.
* שאילת יצחק חלק ב, ניו יורק תשל"ח.
* שאילת יצחק חלק ג, ברוקלין תשמ"ב.

הערות שוליים
------------

1. ↑  'ספר אוצר הגיוני יצחק', **המאור קצח [כג, ו]**, תמוז תשל"א, עמ' 30–31
2. ↑  'שו"ת שאילת יצחק ח"ב', **המאור רלו [כט, ג]**, שבט-אדר תשל"ז, עמ' 46
3. ↑  'ספר שאילת יצחק', **המאור רמו [לא, א]**, תשרי-חשון תשל"ט, עמ' 38–40
4. ↑  מאיר ונדר, **אהל שמעון השלם**, ירושלים תשנ"ג, עמ' פח-צ (ירושלים תשס"א, עמ' פד-פו)
**אנדרו סמואל "אנדי" גריפית'** (באנגלית: **Andy Griffith**) הוא שחקן, קומיקאי, מפיק טלוויזיה ותסריטאי אמריקאי. גריפית' נודע במיוחד בזכות גילום השריף אנדי טיילור בסיטקום המופע של אנדי גריפית' (1960–1968) אשר הפכה לאחת מתוכניות הטלוויזיה הארוכות ביותר והפופולריות ביותר בתולדות הטלוויזיה האמריקנית האמריקאית.

ביוגרפיה
--------

אנדי גריפית', נולד במאונט איירי, קרוליינה הצפונית, ב-1 ביוני 1926, היה בנם היחיד של קרל לי גריפית' וז'נבה גריפית'. לאחר שסיים את לימודיו בתיכון מאונט איירי ב-1944, גריפית' החל ללמוד באוניברסיטת קרוליינה הצפונית בצ'אפל היל. גריפית' סיים את לימודיו שם ב-1949 עם תואר ראשון במוזיקה. לאחר סיום הלימודים גריפית' לימד מוזיקה בבית הספר התיכון גולדסבורו במשך תקופה קצרה לפני שעבר לניו יורק על מנת ללמוד משחק.

הפריצה הגדולה של גריפית' הייתה בשנת 1955 כאשר כיכב במחזה "No Time for Sergeants"(אנ') בברודוויי. על תפקיד זה היה גריפית' בהמשך מועמד לפרס טוני.

בשנת 1960 גריפית' כיכב בתפקיד השריף החכם והחביב אנדי טיילור בסדרת הטלוויזיה "המופע של אנדי גריפית'" אשר מתרחשת בעיירה הבדיונית הקטנה מייברי אשר בקרוליינה הצפונית. הסדרה זכתה להצלחה עצומה, ולרייטינג גבוה.

לאחר שהסדרה הסתיימה גריפית' המשיכה להופיע לאורך השנים בתוכניות טלוויזיה וסרטים שונים. הוא כיכב בדרמה המשפטית "מטלוק"(אנ') בין השנים 1986 עד 1995, וזכה לשבחים על גילום הדמות הראשית עורך הדין בנג'מין מטלוק. בנוסף במהלך הקריירה גריפית' קיבל פרסים רבים וכמו גם את מדליית החירות הנשיאותית אותה העניק לו נשיא ארצות הברית בשנת 2005 על תרומתו לתרבות האמריקאית.

גריפית' נפטר ב-3 ביולי 2012, בהיותו בן 86.

חיים אישיים
-----------

 אנדי גריפית' מקבל את מדליית החירות הנשיאותית ב-2005.
גריפית' היה נשוי שלוש פעמים ונולדו לו שני ילדים.

קישורים חיצוניים
----------------

ויקישיתוף מדיה וקבצים בנושא **אנדי גריפית'** בוויקישיתוף

* אנדי גריפית', במסד הנתונים הקולנועיים IMDb (באנגלית)
* אנדי גריפית', באתר AllMovie (באנגלית)
* אנדי גריפית', באתר Rotten Tomatoes (באנגלית)
* אנדי גריפית', במסד הנתונים הקולנועיים KinoPoisk (ברוסית)
* אנדי גריפית', באתר MusicBrainz (באנגלית)
* אנדי גריפית', באתר Yandex.Music (ברוסית)
* אנדי גריפית', באתר Discogs (באנגלית)
* אנדי גריפית', באתר בילבורד (באנגלית)
* אנדי גריפית', באתר "Find a Grave" (באנגלית)

הערות שוליים
------------

1. ↑  ynet (2012-07-03). "מת השחקן אנדי גריפית'". *Ynet*. נבדק ב-2024-03-21.

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1305424
* BnF: cb140496727 (data)
* GND: 119449269
* ISNI: 0000 0000 7823 5716
* LCCN: n82020024
* MusicBrainz: 771bd654-80dd-44a0-bb77-5e09947c9082
* NLP: a0000002214980
* NTA: 073468916
* SNAC: w6rv0ntw
* SUDOC: 057280363
* Trove: 1239551
* VIAF: 40188862
* WorldCat: lccn-n82020024

 |
הרב **דוד בֶּר** (בכתיב יידי: **בער** או **בעער**; ה'תר"ל, 1870–1942) היה רב פולני שכיהן כרבה של אוזורקוב, סגן נשיא אגודת הרבנים בפולין וחבר מועצת גדולי התורה של אגודת ישראל. נספה בגטו ורשה.

ביוגרפיה
--------

נולד בטרנוב שבגליציה. אביו יששכר דב היה עשיר ולמדן, בנו של רבי יוסף ששימש כדיין ומורה צדק בטרנוב. למד תורה מפי סבו ובבית המדרש בטרנוב, וגילה כישרון רב. כשהגיע זמנו להתגייס לצבא האוסטרו-הונגרי, החליט להימלט מתחומי האימפריה כדי להתחמק מחובת הגיוס. בחסות חשכת הלילה הוא חצה את הגבול לפולין שהייתה אז חלק מהאימפריה הרוסית. הוא הגיע לעיר דוברה, שם כיהן דודו הרב צבי מאיר בר כרב המקום, ועזר לדודו בעריכת ספרו "אמרי הצבי" והבאתו לדפוס. לאחר נישואיו לימד תורה בנשלסק, ובסביבות 1895 או 1898 התקבל כרב בקהילת גראבוב. באותה תקופה החל לנסוע אל האדמו"ר מגור. קרוב לעשרים שנה כיהן כרב בגראבוב, וב-1913 נבחר לכהן כרבה של אוזורקוב הסמוכה ללודז', שם גם ניהל ישיבה לבחורים צעירים מהעיר ומסביבתה.

שמו החל להתפרסם מחוץ לגבולות קהילתו, ולא פעם שימש כבורר בסכסוכים בין יהודים מאוזורקוב ומחוצה לה. לאחר הקמת אגודת ישראל הצטרף לפעילויותיה, ובשנות ה-30 היה חבר מועצת גדולי התורה. כמו כן, נבחר לסגן נשיא אגודת הרבנים בפולין. במסגרת זו, חתם על מכתב של האגודה הקורא לנדות את הרב מאיר הלר מירושלים על שפגע בכבודו של הרבי מגור אברהם מרדכי אלתר.

לאחר פרוץ מלחמת העולם השנייה וכיבוש פולין בידי גרמניה הנאצית, נמלטו רבים מתושבי אוזורקוב. הרב בר עבר לגטו ורשה, שם חי שנים מספר אצל מחותנו הרב מנחם זמבה. ב-1942 נספה בגטו.

משפחתו ותלמידיו
---------------

היה נשוי לבתו של הגביר זאב וולף רינגווירץ מנשלסק. לאחר פטירתה נשא את בתו של רבי יעקב משה תאומים אב"ד נובידבור (נינו של רבי יצחק מאיר אלתר). לפי עדות המצויה ביד ושם, רעייתו הייתה ראצה לבית טימוב, ולהם נולדו שישה ילדים. בספרו "הקברניט הנאמן" אודות ר' ראובן אהרונוביץ' (פרק ב' עמוד 9) אברהם טננבוים כותב ששם משפחתה היתה טיבען. 

כל בניו נספו בשואה.
בנו הרב ישכר דב משה היה רבה של זדונסקה וולה. בנו שמואל אריה היה נשוי לבתו של הרב מנחם זמבה.

מתלמידיו בגראבוב היה הרב אליהו לסקובסקי, רב בטולישקוב, גלובנו וורטה.
מתלמידיו באוזרקוב היה ראובן אהרונוביץ, יליד העיר, לימים ראש העירייה השלישי של בני ברק.

כתביו
-----

שרידים מכתביו שרדו את השואה וראו אור בקבצים שונים.

בשנת ה'תשנ"ח יצא לאור בבני ברק הספר **זכר דוד** ובו נדפסו חידושיו על סוגיות הש"ס ותשובות בהלכה (מכתב יד ומספרי חכמי דורו).

לקריאה נוספת
------------

* יהודה אריה לייב לוין **הגאון רבי דוד בר הי"ד**, בתוך: "מגילת פולין: ספר אוזרקוב", ירושלים-תל אביב תשכ"ז, עמ' 35 - 42. הודפס גם אצל יצחק לוין (עורך), **אלה אזכרה: אוסף תולדות קדושי ת"ש-תש"ה**, חלק ג, ניו יורק תשי"ט, עמ' 193 - 199.
* דוד אברהם מנדלבוים (עורך), **תולדות הגאון רבי דוד בער זצ"ל-הי"ד**, בתוך: "זכר דוד", בני ברק תשנ"ח, עמ' יא-כח.

קישורים חיצוניים
----------------

* 

דף עד באתר יד ושם

הערות שוליים
------------

1. ↑  פנחס זליג גליקסמן, **רבי זאב ליפשיץ**, לודז' תרצ"ד, עמ' מח
2. ↑  גראבוב GRABOW, באתר מרכז מורשת יהדות פולין
3. ↑  הד ההתנפלות על הרבי מגור בירושלים, הארץ, 3 באוקטובר 1927
4. ↑  דף עד באתר יד ושם
5. ↑  אלה אזכרה חלק ז, עמ' 196 - 172.
6. ↑  יהושע אייבשיץ, **בקרובי אקדש**, ירושלים תשס"ה, עמ' 54 - 55
7. ↑  האיש ופעולותיו, שערים, 7 בינואר 1955
8. ↑  למשל: "בל יראה בחמץ של הקדש", נר מערבי ב, תשנ"א, עמ' מ-מג;
**אוֹרי אִיזַק** (נולד בי"ז בכסלו ה'תשמ"ח, 8 בדצמבר 1987) מבזקן.

ביוגרפיה
--------

איזק נולד בירושלים, למשפחה ציונית-דתית והוא בנם של ד"ר דורית איזק (לבית רייך) ושל גבריאל איזק, ולו שלושה אחים. הוא נכדו של ההיסטוריון מרדכי אליאב. בשנים 2006–2008 למד בישיבה הגבוהה "איילת השחר" באילת.

התגייס לצה"ל באוגוסט 2008, עבר קורס חובשים ומסלול הכשרת לוחם ביחידת הקומנדו של חיל האוויר, שלדג, והשתחרר משירות קבע בשנת 2012.

קריירה
------

בשנת 2016 התמחה בלשכת ראש העיר ירושלים אצל דוד קורן (יועץ ראש העיר ניר ברקת לענייני מזרח ירושלים), היה מורה לעברית במכינה הקדם-אקדמית אל-ח'וואריזמי לסטודנטים ערבים במזרח ירושלים, ומעת לעת ערך והגיש את תוכנית הרדיו "בראש צעיר" של רשת א' בקול ישראל.

בשנת 2018 הצטרף לחברת החדשות כעורך בדסק האונליין. בשנת 2019 מונה למבזקן, וב-2023 מונה לכתב צבאי והכתב בשטחים המסקר את יהודה ושומרון.

מגיש מפעם לפעם את "המהדורה הצעירה" – מהדורת חדשות המיועדת לבני נוער, ועד ראשית שנת 2020 נמנה עם צוות העורכים של "יומן הבוקר" ברדיו ירושלים. במקביל, ערך את כתב העת האינטרנטי לספרות "נקודה פסיק".

חיים אישיים והשכלה
------------------

הוא בוגר המרכז האקדמי שלם שבירושלים, בלימודי המזרח התיכון והאסלאם ובתוכנית ללימודים הומניסטיים. בשנת 2014, יחד עם שני חברים לספסל הלימודים, הקים וערך את כתב העת הסטודנטיאלי "קאנון" של המרכז האקדמי שלם. בין השנים 2017–2018 שימש כמתרגל בקורס "מבוא לספרות עברית והגות ציונית" שהעביר ד"ר אסף ענברי.

איזק כיום סטודנט לפילוסופיה יהודית באוניברסיטה העברית במסלול לתואר שני, ובמסגרתו הוא חוקר את הגותו של משה מנדלסון (רמבמ"ן) ופועלו על רקע ההוגים והמשכילים היהודים בני זמנו.

נשוי לנוי בר, לשעבר דוברת תנועת הימין "אם תרצו" ודוברת השר עמיחי שיקלי ומתגוררים בירושלים.

קישורים חיצוניים
----------------

ויקישיתוף מדיה וקבצים בנושא **אורי איזק** בוויקישיתוף
* 

* אורי איזק, ברשת החברתית פייסבוק

* אורי איזק, ברשת החברתית אקס (טוויטר)

* אורי איזק, ברשת החברתית אינסטגרם

הערות שוליים
------------

1. ↑  קשת 12 אורי איזק מצטרף ל״החדשות״ HD, באתר יוטיוב
2. ↑  מהפכה בחדשות 12: המהדורה המרכזית משתדרגת, מי עובר תפקיד?, באתר אייס, 27 באוגוסט 2023
3. ↑  קאנון באתר המרכז האקדמי שלם
4. ↑  בר זגה, חודשיים אחרי הצעת הנישואים: אורי איזק ונוי בר התחתנו, במדור "פנאי פלוס" באתר ynet‏, 16 באוגוסט 2023
**גוטפריד לינדאואר** (בגרמנית:  **Gottfried Lindauer**‏; 5 בינואר 1839 - 13 ביוני 1926) היה אמן מבוהמיה וניו זילנד, התפרסם בזכות דיוקנאותיו, כולל רבים מאנשי המאורים.

באירופה
-------

הוא נולד בפלז'ן (פילזן), בוהמיה המערבית, באימפריה האוסטרית (חלק מצ'כיה). משפחתו הייתה גרמנית מאזור הסודטים, ואביו היה גנן. התנסות הציור הראשונה שלו הייתה של צמחים ועצים.

משנת 1855 למד לינדאואר באקדמיה לאמנויות יפות בווינה. כדי להגדיל את סיכוייו בשוק, החליט לשנות את שמו מצ'כית לתרגום הגרמני של שמו, "גוטפריד". בסטודיו שלו בפילזן יצר ציורים עם נושאים דתיים וציורי קיר לכנסיות של אוסטריה. ציוריו משכו קהל, ובמיוחד את האנשים החשובים שהיו לעיתים קרובות נושאי ציוריו, כולל הבישוף יישק, מבוהמיה. לאחר שהות בווינה במשך שמונה עשרה חודשים, נסע למוראביה במשך שלוש שנים.

בניו זילנד
----------

כדי להימנע מגיוס לצבא האוסטרו-הונגרי הוא עזב לגרמניה בשנת 1873. משם הפליג לניו זילנד בשנת 1874, והגיע לוולינגטון ב־6 באוגוסט.

אנשים מרכזיים מבין המאורים בניו זילנד הזמינו אצלו דיוקנאות, והוא תיעד במדויק את קעקועי הפנים שלהם, לבושם, קישוטיהם וכלי הנשק שלהם. סדרה של דיוקנאות בגודל טבעי של ראשי מאורים ולוחמים שהוצגו על ידי סר וולטר בולר בתערוכה הקולוניאלית וההודית, 1886, היו כולם פרי יצירתו של לינדאואר, שהפך את "המאורי בביתו" לנושא מחקר מיוחד.

ציורי המאורים של לינדאואר קשורים, כמו ציורים של אלן פון מיירן ופרנסיס הודג'קינס, לדיוקנאות סימבוליסטיות של נשים רעות עם או בלי ילד. אחד מאלה, היה רקדן צעיר ללא קעקוע פנים, היה נערץ על ידי הנסיך מוויילס, והוא קיבל את הציור. עבודותיו המפורסמות ביותר הן דיוקנאות של הייני היריני, הידועה גם בשם אנה רופן, הנושאת תינוק על גבה. לינדאואר צייר תמונה זו 30 פעמים.

לאחר שביקר בארץ מולדתו בשנים 1886–1887, התיישב בוודוויל, ליד וולינגטון, והתחתן זמן קצר לפני כן עם רבקה, בתו של בנימין פרנס פטי. נולדו להם שני בנים, הקטור וויקטור, האחרון היה פיקולוג ומורה.

לינדאואר נפטר בשנת 1926 ונקבר בבית העלמין העתיק של ערוץ בוודוויל.

גלריה
-----

* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **גוטפריד לינדאואר** בוויקישיתוף
* גוטפריד לינדאואר, באתר "Find a Grave" (באנגלית)

הערות שוליים
------------

1. 1 2  Philip Mennell, Lindauer, Gottfried, **The Dictionary of Australasian Biography**
2. ↑  The Artist Gottfried Lindauer - Lindauer Online, www.lindaueronline.co.nz
3. ↑  New Zealand Ministry for Culture and Heritage Te Manatu Taonga, Lindauer, Gottfried, teara.govt.nz (באנגלית)
4. ↑  Explore the Royal Collection Online, www.rct.uk
5. ↑  Leonard Bell, **Colonial Constructs: European Images of the Maori, 1840-1914**, Auckland University Press, 2013-10-01, ISBN 978-1-86940-640-0. (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* AAG: 2164
* BnF: cb17814328w (data)
* FNZA: 8916
* GND: 122847075
* ISNI: 0000 0000 6682 7167
* KulturNav: f489e83e-5339-4565-bc61-7bd282c97e6e
* LCCN: n89643745
* NKC: xx0023099
* NLA: 35863082
* PIC: 333457
* RERO: 02-A003522343
* RKD: 50105
* SUDOC: 189048980
* TePapa: 1372
* Trove: 1121296
* ULAN: 500049603
* VIAF: 50119324
* WorldCat: lccn-n89643745

 |
**ניני** הוא סרט קולנוע ישראלי משנת 1963 מסוגת דרמה רומנטית בבימויו של שלמה סוריאנו עם אריק איינשטיין ורונית כץ בתפקידים הראשיים.

התסריט נכתב על ידי שלמה סוריאנו והוא מבוסס על הספר "ניני, בת הדת האחרת" של מאיר זרחי משנת 1957.
המועצה לביקורת סרטים ומחזות בקשה לפסול את הסרט מפני שהופיעו בו בתחילתו שלוש שחקניות שחורות עם בגדי ים חושפני (ביקיני) ובעיקר בגלל על סיפור על יהודי שמתאהב בנוצרייה, לבסוף אושרה ההקרנה, אולם מן הסרט נשללו ההטבות המגיעות לסרט ישראלי על פי חוק הסרטים הישראליים.
זה היה סרטו הראשון של אריק איינשטיין. הוא מגלם תפקיד של צעיר יהודי המתאהב בצעירה נוצרייה למרות התנגדות מכל הצדדים.
את רונית כץ, יוצאת להקת הנח"ל, בחר סוריאנו מקרב תלמידות בית הספר למשחק "בית צבי".
הסרט הועלה להקרנת הבכורה בקולנוע "ארמון דוד", זכה לביקורות קשות, לא הצליח כלכלית ונשכח.

הסרט צולם על רקע רחובות ונופים של תל אביב-יפו בשנות ה-60.

חברת יונייטד קינג הפיקה מארז סרטי DVD של אריק איינשטיין, והסרט הופץ במהדורה דיגיטלית משופרת.

תקציר העלילה
------------

חנן יעקובי (אריק איינשטיין) הוא צעיר בן תפנוקים שלא חסר לו דבר. אביו (יעקב איינשטיין) הוא בעל מפעל וחנן עובד שם בעבודה פקידותית ומשעממת, מרבה לאחר לעבודה ולהתעסק בתחביבו, ציור.

אביו מזמן אותו לשיחה ואומר לו כי הוא מייעד אותו לממשיכו אך את חנן זה לא מעניין. חברתו תמר (נורית נאמן) היא בתו של השותף במפעל ורוצה להתחתן עם חנן ולהקים משפחה אך חנן מסרב.

יום אחד יוצא חנן לצייר ביפו העתיקה. הוא עובר בשוק הפשפשים ועולה על גבעה הצופה על החוף. שם הוא מבחין באישה קשישה (בטי סגל) שעומדת להתעלף. הוא חש אליה, תומך בה ומלווה אותה לביתה. היא אומרת לו שבתה ניני (רונית כץ), עובדת כאחות בבית החולים של המיסיון.

חנן מוצא אותה בבית החולים ומתאהב בה מיד. היא אומרת לו שהיא נוצרייה ושמה המלא הוא יוהנה על שם יוהנה הקדושה.

הם מטיילים באתרי תל אביב - רחוב דיזנגוף, כיכר הבימה, גן החיות ועוד ומסיימים בשקיעה רומנטית בחוף יפו.

כומר הקהילה (נפתלי יבין) נפגש עם חנן וניני ומנסה לשכנע אותם להפסיק את יחסיהם אך ללא תועלת.

הם נוסעים לטיול צפונה עם דני ואורנה חברים של חנן ומבקרים בקיבוץ ובכנרת שם הם מממשים את אהבתם.

תמר מארגנת נשף בבית הוריה וחנן וניני מגיעים לשם. ניני זוכה ליחס משפיל מתמר וחברותיה ובורחת משם. חנן מנסה לחפש אותה בלילה ביפו. לבסוף הוא מוצא אותה והם מתחבקים. על המסך מופיעה הכתובת:סוף?.

שחקנים
------

| שחקן | תפקיד |
| --- | --- |
| אריק איינשטיין | חנן יעקובי |
| רונית כץ | ניני |
| נפתלי יבין | כומר |
| יעקב איינשטיין | מר יעקובי |
| גיזלה אנסקי | גב' יעקובי |
| בטי סגל | אמא של ניני |
| נורית נאמן | תמר |
| רפי שחר | דני, חבר של חנן |
| אברהם ארגמן | פקיד |

קישורים חיצוניים
----------------

* "ניני", במסד הנתונים הקולנועיים IMDb (באנגלית)
* "ניני", באתר ספר הקולנוע הישראלי
* "ניני", באתר אידיבי
* "ניני", במסד הנתונים הקולנועיים KinoPoisk (ברוסית)
* ניני, במיזם "אישים" לתיעוד היצירה הישראלית
* ניני: בת הדת האחרת, בבלוג של אלי אשד
* להיכן נעלם שלמה סוריאנו, באתר News1
**רפי מלניק** (נולד ב-24 במרץ 1947 בסנטיאגו דה צ'ילה בצ'ילה) הוא כלכלן ישראלי. נשיאה לשעבר של אוניברסיטת רייכמן ולשעבר משנה לנשיא לעניינים אקדמיים וממלא מקום נשיא,
מרצה בבית בספר לכלכלה ובבית ספר לאודר לממשל, דיפלומטיה ואסטרטגיה באוניברסיטת רייכמן.

מלניק מפורסם כמי שפיתח את "מדד מלניק", להערכת מצב המשק הישראלי, המאבחן בזמן אמת את רמת הפעילות ואת התפניות בפעילות המשקית בישראל. בעבר שימש דיקן בית הספר לאודר לממשל ומשנה לנשיא לעניינים אקדמיים באוניברסיטת רייכמן, וכן היה חבר בוועדה המייעצת למועצה הכלכלית-חברתית במשרד ראש הממשלה וחבר בוועדה מייעצת לשר האוצר.

באוגוסט 2011 מונה לחבר בוועדת טרכטנברג שקמה בעקבות מחאת האוהלים, במטרה לבחון ולהציע פתרונות למצוקת יוקר המחיה במדינת ישראל. מאוקטובר 2011 עד לאוקטובר 2014 כהן כחבר נציג ציבור בוועדה המוניטרית של בנק ישראל, אשר קובעת מדי חודש את הריבית במשק.

ביוגרפיה
--------

מלניק הוא בעל תואר ראשון בכלכלה וסטטיסטיקה באוניברסיטה העברית, תואר שני בכלכלה באוניברסיטה העברית ותואר דוקטור לכלכלה מאוניברסיטת קליפורניה בברקלי.

בשנים 1991–1998 שימש כמשנה למנהל מחלקת המחקר בבנק ישראל. בזמן עבודתו במחלקת המחקר פיתח מדד למצב המשק, מדד הנותן תמונה עדכנית של מצב המשק על פי מספר רכיבים. במקביל היה מרצה באוניברסיטה העברית ומרצה אורח באוניברסיטאות בוסטון וקליפורניה בדייוויס. ב-1998 הצטרף מלניק לסגל האקדמי הקבוע של המרכז הבינתחומי הרצליה. בתפקידיו הקודמים במרכז הבינתחומי שימש כדיקן בית הספר לאודר לממשל, דיפלומטיה ואסטרטגיה וכפרופסור לכלכלה בבית הספר אריסון למנהל עסקים.

עבודות המחקר ופרסומיו עוסקים בתחומי כלכלה מוניטרית, כלכלת ישראל, אקונומטריקה יישומית וכלכלת טרור. בעבר כיהן כיו"ר ועדת ההשקעות של חברת הביטוח "מגדל". כמו כן שימש בעבר כיועץ לבנק לאומי, וכחבר דירקטוריון של חברת "פסגות אופק" וחבר בוועדת ההשקעות שלה, והיה חבר ועדת השקעות של "המגן חברת ביטוח" ועמית מחקר במרכז ללימודי מחקר למדיניות חברתית בישראל.

רפי מלניק פיתח את מדד מלניק - מדד למצב המשק הישראלי. המדד מאבחן בזמן אמת את רמת הפעילות ואת התפניות בפעילות המשקית בישראל. מדד מלניק מורכב מנתונים בסיסיים, שמתפרסמים על ידי הלשכה המרכזית לסטטיסטיקה. המדד פורסם לראשונה ברבעון לכלכלה, ביוני 2002, במסגרת מחקרו של מלניק "מחזורי עסקים בישראל".

קישורים חיצוניים
----------------

* האתר האישי של פרופ' מלניק, באתר המרכז הבינתחומי הרצליה
* אתר מדד מלניק
* עינת פז-פרנקל, ‏"היה ברור שהמחאה הבאה תהיה חריפה יותר; בשלב זה רוכשי הדירות עוד לא מרגישים תפנית", באתר גלובס, 2 ביולי 2012
* אתר למנויים בלבד חגי עמית, לפי המדד של בנק ישראל, מצב המשק מצוין - אבל יש מי שחולק על כך, באתר TheMarker‏, 25 ביולי 2017
* קרן צוריאל ואורי פסובסקי, "איך המחאה השפיעה על התפיסה הכלכלית? בישראל זה לא עשה הרבה", באתר כלכליסט, 21 בספטמבר 2018 קובץ צליל
* אתר למנויים בלבד אבי וקסמן, "השליטה בתקציב אבדה, כחלון הוציא כסף על תוכניות הזויות", באתר TheMarker‏, 26 ביוני 2019
* אתר למנויים בלבד ליאור דטל, פרופ׳ רפי מלניק מונה לתפקיד נשיא אוניברסיטת רייכמן, באתר הארץ, 23 בדצמבר 2021
* רפי מלניק, דף שער בספרייה הלאומית

הערות שוליים
------------

1. ↑  רפי מלניק, אתר המרכז הבינתחומי הרצליה
2. ↑  פרופ' רפי מלניק סיים את כהונתו כחבר בוועדה המוניטרית של בנק ישראל באתר בנק ישראל
3. ↑  רפי מלניק, אתר מכון מילקן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007301783005171
* ISNI: 0000 0000 7268 7041
* LCCN: n99040924
* VIAF: 97346498
* WorldCat (עם VIAF): 97346498

 |
הרב **מֵאִיר אַמְסֶל** (בכתיב יידי: **אמסעל**; כ"ח בטבת תרס"ז, 1907 – כ"ג בטבת תשס"ז, 2007) היה מייסד ועורך הביטאון התורני **המאור**, במשך כשישים שנה.

קורות חיים
----------

נולד בניידורף (אנ') שבהונגריה (כיום סלובקיה) לאברהם אמסל, שוחט בקאשוי, מצאצאי המהר"ל מפראג והב"ח. למד אצל הרב שמואל אנגל ורבי אברהם שלום הלברשטאם, בנו של הרב יחזקאל שרגא הלברשטאם משינובה. נישא לבריינדל בת משה בגלר מקרסטיר. שם גר לאחר חתונתו והיה מעסקני אגודת ישראל. לאחר פטירת אשתו במלחמת העולם השנייה נשא את אחותה.

בשנת ה'תש"ח היגר לארצות הברית, התיישב בשכונת קראון הייטס בברוקלין, והקים את הביטאון "המאור", בו כתבו כמעט כל גדולי אותו הדור. בשנת תשכ"ח עבר לשכונת בורו פארק והקים בה את בית הכנסת "המאור". נפטר בגיל מאה ביום כ"ג בטבת תשס"ז.

### קשריו עם גדולי דורו

היה בקשר הדוק עם הרב מיכאל פורשלגר וסייע בהדפסת ספריו. כן עמד בקשרי ידידות עם הרב חיים צימרמן, הרב יוסף דוב הלוי סולובייצ'יק (בוסטון), הרב יואל טייטלבוים מסאטמר והרב מנחם מנדל שניאורסון מחב"ד[דרוש מקור: לקשר עם כל האישים]. הוא הורה למנהלי בית הדפוס שבו הדפיס הרב אמסל את כתב העת "המאור", חסידי חב"ד, שלא יפסיקו את הדפסת הקובץ גם אם לא יוכל לשלם להם על ההדפסה[דרוש מקור].

התעסק בהקמת ארגון הכשרות OK[דרושה הבהרה].

היה בקשרי ידידות עם הרב משה פיינשטיין (אף שכתב בביטאון נגד דעתו להתיר תרומת זרע מגוי), הרב יוסף אליהו הנקין, הרב אליעזר סילבר, הרב פינחס הירשפרונג, הרב מרדכי יעקב ברייש שאף היה מתפלל בבית הכנסת שלו, הלב שמחה מגור, הכנסת מרדכי מסדיגורה, ואדמור"י חסידות באבוב[דרוש מקור: לקשר עם כל האישים] ואף כתב את ההקדמה לספר קדושת ציון[דרוש מקור].

עמד גם בחליפת מכתבים עם רבה הראשי של עדת הספרדים בארגנטינה, הרב יצחק שחיבר, בנושא גיור, והורה לו שלא להימנע לגמרי מגיורים של בני זוג של יהודים מתבוללים שאין בדעתם לשמור מצוות כלל, אלא ללמד אותם יהדות במשך שלושה חודשים, וכך יש להניח שהגיור יעשה לשם שמים במידה מסוימת.

לקריאה נוספת
------------

* אליהו וברוך אמסל, **הגאון ר' מאיר אמסעל זצ"ל**: זכרונותיו, תולדותיו, יחוסו, קורות חייו, מפעליו בהשואה ולאחריה, מלחמותיו למען הדת כשרות ומקואות בארצות הברית, ליקוט של תמונות, מאות מכתבים מגדולי עולם... ניו יורק 2008
* שו"ת המאור וזכרונות המאור, כרך ב' ניו יארק תשל"ד עמ' תקצא-תרח

קישורים חיצוניים
----------------

* כתבה בעיתון המודיע על פטירתו, עם סקירה נוספת באתר "שטורעם"
* מאיר בן אברהם אמסעל (1907-2007), דף שער בספרייה הלאומית

הערות שוליים
------------

1. ↑  אגרות משה חיו״ד ב, סימן מה
2. ↑  המאור כרך כז חוברת ב, **עמוד 21**

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257738305171
* ISNI: 0000 0000 6997 4998
* VIAF: 97453037
* WorldCat: viaf-97453037

 |
**ג'וזף אבנעזר "ג'ו" שו** (אנגלית: **Joseph Ebenezer "Joe" Shaw**;‏ 7 במאי 1883 - ספטמבר 1963) היה שחקן ומאמן כדורגל אנגלי.

שו נולד בערי ברי שבלנקשייר, והחל את הקריירה במועדון המקומי. לאחר מכן הוא עבר לשחק עבור אקרינגטון סטלני, וסייע למועדון לזכות באליפות לנקשייר. ב-1907 הוא עבר לדרום לונדון והצטרף לוולוויץ' ארסנל.

משחקו הראשון היה נגד פרסטון נורת' אנד ב-28 בספטמבר, ותוך זמן קצר הוא הפך למגן השמאלי הקבוע למשך שבע העונות הבאות. במועדון שררה אופטימיות לאחר ההעפלה לליגה הראשונה ב-1904 ועם העפלה במשך שנתיים ברציפות לחצי גמר גביע ה-FA, אך תוך זמן קצר היא התפוגגה. לאחר המקום השישי בעונת 1908/1909 רמת המשחק של המועדון ירדה, ובעונת 1912/1913 הוא ירד ליגה.

למרות הירידה שו נשאר במועדון, כולל בזמן המעבר לאצטדיון הייבורי, והיה שחקן קבוע בעונה האחרונה (1914/1915) לפני השעיה המשחקים הרשמיים בגלל מלחמת העולם הראשונה. הוא המשיך לשחק במשחקים הלא רשמיים, וכאשר חודשו המשחקים לאחר המלחמה הוא עבר לשחק בעמדת המגן הימני. שו קיבל את סרט הקפטן של ארסנל ב-1919, והחליף את פרסי סנדס שעזב. המועדון הצליח להעפיל בחזרה לליגה הראשונה, ושו המשיך לשחק עד גיל 38 (1922); משחקו ה-300 במדי ארסנל היה נגד ניוקאסל יונייטד ב-23 באפריל 1921, והוא היה השחקן השלישי בהיסטוריה של ארסנל שמגיע להישג זה לאחר פרסי סנדס ורודי מקאיצ'ריין.

שו השתתף במדי ארסנל ב-326 משחקים בסך הכל, אך לא הבקיע בהם ולו שער אחד. לאחר פרישתו ממשחק פעיל הוא החל לעסוק באימון, ובהתחלה אימן את קבוצת המילואים של ארסנל. לאחר מותו הפתאומי של הרברט צ'פמן בינואר 1934 הוא מונה למאמן הזמני של הסגל הבוגר למשך יתרת העונה; שו המשיך בעבודתו הטובה של צ'פמן וזכה עם ארסנל באליפות לעונת 1933/1934, שהייתה השלישית בתולדות המועדון. שו חזר לאמן את קבוצת המילואים לאחר שג'ורג' אליסון התמנה לתפקיד המאמן הראשי.

שו עבד בארסנל לאורך יתרת שנות ה-30 ובמהלך מלחמת העולם השנייה. לאחר המלחמה הוא אימן את צ'לסי במשך תקופה קצרה, אך חזר לארסנל והתמנה לעוזרו של טום ויטאקר ב-1947. מאוחר יותר הוא עבד כנציג מטעם המועדון. שו פרש מכדורגל ב-1956, לאחר 49 שנים שבהן היה קשור לארסנל.

לקריאה נוספת
------------

* Harris, Jeff & Hogg, Tony (ed.) (1995). Arsenal Who's Who. Independent UK Sports. ISBN 1-899429-03-4


| מאמני ארסנל |
| --- |
| 

|  |
| --- |
| הוליס (1894 - 1897) • מיטשל (1897 - 1898) • אלקוט (1898 - 1899) • ברדשו (1899 - 1904) • קלסו (1904 - 1908) • מורל (1908 - 1915) • מק'יואן (1915 - 1919) • נייטון (1919 - 1925) • צ'פמן (1925 - 1934) • *שו* (1934) • אליסון (1934 - 1947) • ויטאקר (1947 - 1956) • קרייסטון (1956 - 1958) • סווינדין (1958 - 1962) • רייט (1962 - 1966) • מיי (1966 - 1976) • ניל (1976 - 1983) • האו (1983 - 1986) • *ברטנשו* (1986) • גרהאם (1986 - 1995) • *יוסטון* (1995) • ריוק (1995 - 1996) • *יוסטון* (1996) • רייס (1996) • ונגר (1996 - 2018) • אמרי (2018 - 2019) • *יונגברי* (2019) • ארטטה (2019-) |

 |

קישורים חיצוניים
----------------

* פרופיל, באתר FootballDatabase.eu
**גיל נויוביץ'** (נולד ב-1 בספטמבר 2001) הוא כדורסלן ישראלי, המשחק בעמדת הרכז בקבוצת מכבי מעלה אדומים מהליגה הלאומית.

ביוגרפיה
--------

נויוביץ' נולד וגדל בעיר הוד השרון, ולמד בבית הספר תיכון הדרים בעיר.

קריירה
------

החל לשחק מגיל צעיר במועדון הכדורסל מכבי הוד השרון.

בשנת 2017, בהיותו תלמיד כיתה י"א, הוביל במפתיע את נבחרת תיכון הדרים לעלייה ראשונה בתולדותיה לליגת העל לתיכונים,
לאחר זכייה בטורניר מוקדמות האליפות הארצית לתיכונים בגליל, ונבחר לחמישיית הטורניר. נבחרת הדרים המשיכה עד לשלב רבע גמר ליגת העל, בו הודחה על ידי נבחרת בית הספר הריאלי.

בין השנים 2018-2020, שיחק בקבוצת מכבי סנו הוד השרון בליגה הלאומית.

לקראת עונת 2020/2021, חתם לעונה בקבוצת הפועל רמת גן גבעתיים. באותה עונה התברג ברוטציה הקבוצתית, זכה למחמאות על משחק ההגנה הקשוח שלו, ואף נבחר לשחקן המחזור ה-24 בליגה הלאומית. את העונה סיים בממוצעים של 4.5 נקודות, 3.5 ריבאונדים ו-1.2 חטיפות למשחק.

בסיום העונה זומן לנבחרת העתודה של ישראל בכדורסל.

לקראת עונת 2021/2022, האריך את חוזהו לעונה נוספת בשורות הפועל רמת גן גבעתיים, ומונה לקפטן הקבוצה.

לקראת עונת 2022/2023, האריך את חוזהו לעונה נוספת בשורות הפועל רמת גן-גבעתיים והמשיך בעונה שנייה ברציפות כקפטן הקבוצה ועונה שלישית במועדון.

קישורים חיצוניים
----------------

* השחקן, באתר איגוד הכדורסל בישראל
* תום נחום, ‏נויוביץ' חתם על חוזה חדש בהפועל ר"ג/גבעתיים, באתר ONE‏, 6 ביולי 2021
* אריאל ימיני, חגיגה בגליל: נבחרת תיכון הדרים עשתה היסטוריה ועלתה לליגת העל, באתר mynet‏ הוד השרון, 16 בנובמבר 2017
**רפאל (רפי) אלמליח** (נולד ב-3 ביולי 1966) הוא מתכנן ערים המשמש כמנכ"ל מינהל התכנון בכפוף לשר הפנים.

ביוגרפיה
--------

נולד וגדל בירושלים. למד בתיכון "הימלפרב" בירושלים. שירת בצבא בחיל המודיעין. למד תואר ראשון ושני באוניברסיטה העברית בירושלים בה הוסמך ב-1996 בגאוגרפיה ותכנון ערים.

לאחר סיום לימודיו החל אלמליח את דרכו המקצועית במינהל מקרקעי ישראל והוביל את הקמת מערכת המידע הגאוגרפית והתכנונית של הארגון.

ב-1998 מונה לרפרנט מחוז חיפה באגף תו"פ ובשנת 2003 מונה לתפקיד לסגן מנהל אגף בכיר לתכנון ולפיתוח במינהל מקרקעי ישראל. במסגרת תפקיד זה כיהן כנציג המינהל במועצה הארצית לתכנון ובנייה. בין השנים 2008 עד 2012 שימש כסמנכ"ל לתכנון ולפיתוח בפועל במינהל מקרקעי ישראל. במסגרת התפקיד עיצב את מטרות התכנון בהתאם למטרות ולמדיניות הממשלה ומועצת מקרקעי ישראל.

משנת 2012 ועד לשנת 2022 כיהן כמנהל אגף בכיר לתכנון ופרויקטים ברשות מקרקעי ישראל. במסגרת זו, הוביל את קידומן של מאות תוכניות לבנייה ופיתוח תשתיות. הבולטות שבהן: קידום התוכנית למפרץ החדשנות בחיפה, פינוי שדה דב, וכן תוכניות ענק בצריפין, תל השומר וסירקין. בנוסף, תכנון רובע חדש לעיר אשקלון ולערים בדרום ופיתוח נרחב של קריית גת בה זכה בתואר יקיר העיר בשנת 2022. נוסף על כך, סייע ביצירת מענה תכנוני לדיור של כ-2.5 מיליון תושבי המדינה וקידם שורת תוכניות עבור הקמת והרחבת בתי חולים קיימים בשיתוף עם משרד הבריאות ודיור מוגן. לאורך הקריירה כיהן אלמליח כחבר במועצה הארצית לתכנון ובנייה, בוועדה לתשתיות לאומיות, בוועדות המחוזיות, בוותמ"ל, בוועדות המשנה של המועצה הארצית ובמוסדות תכנון במועצת גנים לאומיים ושמורות טבע ובקרן לשמירה על שטחים פתוחים.

ביוני 2022 נבחר בהמלצת ועדת איתור מקצועית להחליף את דלית זילבר בתפקיד מנכ"ל מינהל התכנון.

תפקידו כמנכ"ל מינהל התכנון
--------------------------

עם כניסתו לתפקיד הודיע על שורה של רפורמות כשהמרכזיות שבהן: הקמת רשות רישוי ארצית, הפיכת מינהל התכנון לגוף יוזם שמוסדותיו ייזמו בעצמן תוכניות מפורטות ותוכנית אסטרטגית בראייה מרחבית לשנת 2050. החליט על הכנת תוכנית אסטרטגית לתשתיות ואישור היקפים נדרשים והערכות להכפלת אוכלוסייה בתוכניות למגורים, תעסוקה, תשתיות ושטחים פתוחים, קידום תכנון לתשתיות, ייעול הליך הרישוי.

חיים אישיים
-----------

נשוי ואב ל-3, מתגורר במודיעין.

קישורים חיצוניים
----------------

* "100 המשפיעים - רפי אלמליח, ראש מינהל התכנון" אתר TheMarker.
* "רפי אלמליח מנהל התכנון יוצא לדרך עם תוכנית אסטרטגית לתשתיות", 04.06.2023, YouTube סודות הנדל"ן.
* "70 המשפיעים 2022 - רפי אלמליח, מנכ"ל מינהל התכנון", אתר "מגדילים"- נדל"ן והתחדשות עירונית".
* "משבר השכירות: מינהל התכנון יקדם מגה-פרויקטים להשכרה לצמיתות", באתר ynet, 16.08.23
* מהפכת התכנון: הוועדות המחוזיות יהפכו ליזמיות נדל"ן, באתר כלכליסט, 25.10.22
* המאבק ב"חום העירוני": "אנחנו מדינה חמה, וזה יתרון וחיסרון", באתר ynet, 21.6.23
* מנכ"ל מינהל התכנון: "מקדמים מטרו בירושלים, נשקול חיבור למבשרת ציון ומעלה אדומים", באתר TheMarker, 23 בינואר 2023
* צעד ענק לאנרגיה מתחדשת: אושרה התכנית הארצית לאגירת אנרגיה, באתר וואלה, 13.8.23

הערות שוליים
------------

1. 1 2  "רפי אלמליח". *TheMarker*. נבדק ב-2023-08-29.
2. 1 2  "רפי אלמליח, לשעבר בכיר ברשות מקרקעי ישראל, נבחר לג׳וב החם ביותר בשוק הנדל״ן". *TheMarker*. נבדק ב-2023-08-29.
3. ↑  ערוץ 7, באתר www.inn.co.il
4. ↑  *רפי אלמליח מנהל התכנון יוצא לדרך עם תוכנית אסטרטגית לתשתיות פרק 29*, נבדק ב-2023-08-29
**טל פלד** (נולד ב-14 בספטמבר 2002) הוא כדורסלן ישראלי, המשחק בעמדת הגארד בקבוצת מכבי רחובות מהליגה הלאומית בכדורסל.

ביוגרפיה
--------

פלד נולד בחולון ובגיל 3 עבר להתגורר בראשון לציון.

קריירה
------

פלד החל את פעילותו במועדון מכבי ראשון לציון מגיל 6 ועבר דרך כל הקבוצות הצעירות של המועדון. עם קבוצת הילדים זכה פעמים באליפות ובגיל הנערים זכה בעונת 2017/18 בגביע ובאליפות הארצית. בנוער סימה קבוצתו במקום הראשון במחוז הדרום אולם הקבוצה הודחה בשלב חצי הגמר על ידי מכבי תל אביב. בעונת 2018/19 שוב סימו ראשונים בקבוצות מחוז דרום אולם עקב משבר הקורונה לא התקיימו משחקי הגמר. פלד נבחר למצטיין ליגת העל לנוער לאותה עונה(הפרס על שם תנחום כהן מינץ ז"ל).

בתיכון למד בגימנסיה הריאלית ובעונת 2018/19 הצליח להעפיל עם קבוצתו עד לשלב חצי הגמר. בעונת 2019/20 זכתה הקבוצה באליפות התיכונים ופלד נבחר לשחקן המצטיין של הליגה.

בעונת 2018/19 הצטרף פלד לקבוצת הבוגרים של מכבי ראשון לציון. בשנת 2019 זכה בתחרות "הקלע של המדינה". באותה שנה האורך החוזה שלו ל-4 שנים נוספות.

ביולי 2023 הצטרף למכבי רחובות.

### בנבחרות הלאומיות

פלד, שיחק בכל הנבחרות הצעירות של ישראל.

ב-2018 שיחק תחת המאמן נדב זילברשטיין באליפות אירופה דרג א' לנבחרות עד גיל 16 בטורניר שנערך בנוביסאד, סרביה. במשחק הבולט שלו מול גאורגיה קלע 10 נקודות עם 3 קליעות מ-3 ב-43 אחוז.

בקיץ 2019 תחת המאמן אורן אהרוני זכה עם הנבחרת עד גיל 18 במקום הראשון באליפות אירופה דרג ב' שנערכה ברומניה. בטורניר קלע 8 נקודות ב-16 דקות בממוצע למשחק.

קישורים חיצוניים
----------------

* פרופיל השחקן (אורכב 07.07.2020 בארכיון Wayback Machine) באתר איגוד הכדורסל בישראל
* פרופיל השחקן באתר מנהלת ליגת העל בכדורסל

הערות שוליים
------------

1. ↑  הגימנסיה הריאלית ראשון לציון אלופת התיכונים, באתר One, ‏2 בינואר 2020
2. ↑  ממשיך בכתום: טל פלד האריך חוזהו במכבי ראשון לציון, באתר One, ‏17 בספטמבר 2019
3. ↑  חנה קקיאשוילי, השחקן טל פלד הצטרף לסגל מכבי רחובות בכדורסל, BE106, ‏11 ביולי 2023
4. ↑  נבחרת הנוער של ישראל זכתה באליפות אירופה דרג ב', באתר וואלה!‏, 4 באוגוסט 2019
**דלוס "טובי" מ. קוסגרוב** (באנגלית: **Delos "Toby" M. Cosgrov**; נולד ב-1940) הוא רופא ומנהל אמריקאי. כיהן כנשיא וכמנכ"ל המרכזיים הרפואיים קליבלנד קליניק.

ביוגרפיה
--------

קוסגרוב גדל בווטרטאון שבמדינת ניו יורק. הוא סבל מדיסלקסיה שאובחנה רק בגיל 32 ועל כן נחשב לתלמיד בינוני בנעוריו. הוא התחרה בשיט והיה חבר צוות ביאכטה שהתחרתה בגביע אמריקה בשנים 1963 ו-1964.

ב-1962 סיים תואר ראשון בהיסטוריה בויליאמס קולג' שבמסצ'וסטס, וב-1966 סיים תואר דוקטור לרפואה מבית הספר לרפואה של אוניברסיטת וירג'יניה. ב-1968 השלים התמחות בכירורגיה כללית בבית החולים סטרונג ממוריאל של אוניברסיטת רוצ'סטר.

בתום התמחותו גויס לשירות כרופא צבאי בחיל האוויר האמריקאי, ב-1968 נשלח למלחמת וייטנאם ושימש ראש המרכז לאבחון נפגעים של החיל והכנתם לפינוי רפואי מוטס, בבסיס חיל האוויר בדה נאנג שבדרום וייטנאם. השתחרר ב-1970, על שירותו עוטר בכוכב הארד, במדליה מטעם ממשלת דרום וייטנאם וכן במדליית האוויר על משימות מוטסות שביצע.

בשנים 1970–1974 ביצע התמחות בכירורגיית לב-חזה בבית החולים הכללי מסצ'וסטס. ב-1974 שימש מתמחה ראשי בבית החולים לילדים של בוסטון. כמו כן עשה תקופת התמחות נוספת בבית החולים הכללי ברוק בלונדון.

ב-1975 הצטרף לקליבלנד קליניק וב-1989 מונה לראש מחלקת כירורגיית לב-חזה וכלי דם. תחת ניהולו מדורגת המחלקה במקום הראשון באופן רצוף משנת 1994 על ידי מגזין U.S. News & World Report. בתחילת 2004 מונה לנשיא ומנכ"ל קליבלנד קליניק. הוא הוביל את הארגון לדירוג כאחד המוסדות הרפואיים המובילים בארצות הברית, ופתיחת שלוחות חדשות באיחוד האמירויות הערביות ובקנדה ב-2006. בעקבות חוק הגנת החולה וטיפול בר השגה ערך שינוי בפעילות הארגון שכללה קיצוץ ניכר בהוצאותיו וב-2015 נרשם הרווח התפעולי הגבוה בתולדותיו בסך של כ-481 מיליון דולר, על היקף של 7.2 מיליארד דולר הכנסות. הוא סיים את תקופת כהונתו ב-2017. לאחר מכן הצטרף כיועץ לפיתוח שירותי הרפואה בענן של גוגל.

  

קוסגרוב ביצע למעלה מ-22,000 ניתוחים, הוא מומחה בינלאומי בתחום תיקוני מסתמי הלב וחלוץ בתחום החלפת המסתם הצניפי בניתוח עם מינימום פולשנות, אותו ביצע בשידור חי שהועבר ברחבי העולם ב-1996. הוא רשם 30 פטנטים בתחום המכשור הרפואי, פרסם מעל 450 מאמרים מדעיים, ספר אחד ו-17 סרטי הדרכה בתחום הרפואה. ב-2006 פרש מעיסוק פעיל כרופא. ב-2013 נבחר לחבר האקדמיה הלאומית לרפואה. 

קוסגרוב נשוי לאניטה ואב לשתי בנות.

קישורים חיצוניים
----------------

* טובי קוסגרוב, ברשת החברתית LinkedIn
* ביוגרפיה (אורכב 28.12.2016 בארכיון Wayback Machine) באתר קליבלנד קליניק
* ראיון עמו באתר www.c-span.org
* Dr. Delos ‘Toby’ Cosgrove, באתר בלומברג
* ביוגרפיה באתר אוניברסיטת ייל

הערות שוליים
------------

1. ↑  ביוגרפיה באתר אוניברסיטת וירג'יניה
2. ↑  From C's and D's to Clinic's helm, Delos 'Toby' Cosgrove, surgeon, inventor, go-to guy (and dyslexic), finds the job opportunity he's been looking for, אתר cleveland.com, ‏ 4 ביוני 2014
3. ↑  Cleveland Clinic CEO reports 2015 was the best financial year in the health system's history, ‏crainscleveland.com, ‏24 בפברואר 2016

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 15024713
* CiNii: DA09186950
* GND: 1181437741
* ISNI: 0000 0000 8182 6648
* LCCN: n77009099
* NLK: KAC201500344
* NTA: 104257326
* VIAF: 114430277
* WorldCat: lccn-n77009099

 |
**אולף מרבולד** (בגרמנית: **Ulf Dietrich Merbold**;‏20 ביוני 1941, גראיץ) הוא אסטרונאוט גרמני אשר לקח חלק בתוכניות חלל.

ביוגרפיה
--------

אולף מרבולד נולד בכפר בתורינגיה לזוג מורים. במהלך מלחמת העולם השנייה אביו גויס לורמאכט, אחרי המלחמה הוא נפטר בשבי הסובייטי. אמא שלו פוטרה מעבודה כמורה. המשפחה עברה להתגורר בעיירה גראיץ בו התגוררו גם סבים. בשנת 1960 הוא סיים לימודי בית ספר. עקב כך שמרבולד לא היה חבר בארגון הנוער הקומוניסטי נמנע ממנו להתקבל ללימודי אוניברסיטה. מרבולד עבר לברלין המערבית. הוא קיבל תעודת סיום בית הספר והתכוון להתחיל את הלימודים. בשנת 1961 נבנתה חומת ברלין ומרבולד לא היה יכול להיפגש עם אמא שלו שנותרה בגרמניה המזרחית. מרבולד החל ללמוד באוניברסיטת שטוטגרט. בשנת 1964 הוכרז על חנינה לאנשים שעזבו גרמניה המזרחית ואולף חזר לבקר את משפחתו. בשנת 1976 הוא סיים עבודת דוקטורט בפיזיקה.

בשנת 1977 סוכנות החלל האירופית הכריז על פתיחת קורס לאסטרונאוטים. לקורס נבחרו שלוש אנשים בלבד כולל מרבולד.

בשנת 1983 מרבולד טס לחלל על סיפון מעבורת החלל קולומביה במסגרת משימה STS-9. הוא היה מערב גרמני ראשון שטס לחלל ואסטרונאוט לא-אמריקאי ראשון שטס במעבורת החלל. לאחר חזרה לכדור הארץ מרבולב ביצע מספר תפקידים בתוכנית הכנת טיסות לחלל במסגרת סוכנות החלל אירופאי.

בשנת 1985 הוא היה בגיבוי למשימה STS-61-A בה השתתפו אסטרונאוטים גרמנים.

בשנת 1992 מרבולד טס לחלל בפעם השנייה במסגרת משימה STS-42 על מעבורת החלל אטלנטיס (רונלד גרייב היה מפקד צוות).

בנובמבר 1992 סוכנות החלל האירופית החלה בשיתוף פעולה עם רוסיה בטיסות לחלל. במסגרת זו מרבולד טס לחלל בחללית סויוז TM-20. החללית עגנה בתחנת החלל מיר בה פעלה משלחת מס' 16 בפיקוד יורי מלנצ'נקו. מרבולד החל ביישום תוכנית ניסויים שהוכנה עבורו. מרבולד חזר מחלל בחללית סויוז TM-19. בסך הכול הוא היה בחלל 49 ימים, יותר מכל אזרח גרמני אחר.

בשנת 1995 מרבולד מונה לראש מחלקת האסטרונאוטים בסוכנות החלל אירופי במרכז הסוכנות בקולן. בשנים 1999–2004 הוא עסק בעבודות מחקר במסגרת הסוכנות. מרבולד עזב את סוכנות בשנת 2004.

מרבולד התחתן בשנת 1969 ומתגורר עם משפחתו בשטוטגרט. בשנת 1984 הוא פגש את זיגמונד יאן, גרמני ראשון שטס לחלל (כחלק של שיתוף בין ברית המועצות לבין גרמניה המזרחית). שניהם גדלו באותו אזור בגרמניה המזרחית. לאחר איחוד גרמניה מרבולד עזר ליאן להתחיל עבודה במסגרת המרכז הגרמני לחקר החלל.

קישורים חיצוניים
----------------

ויקישיתוף מדיה וקבצים בנושא **אולף מרבולד** בוויקישיתוף
* קורות חיים באתר סוכנות החלל האירופי
* קורות חיים באתר נאס"א
* אולף מרבולד, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 118809288
* ISNI: 0000 0000 9247 1969
* LCCN: n87909134
* VIAF: 54944813
* WorldCat: lccn-n87909134

 |
**ליבוריוס ריטר פון פרנק** (בגרמנית: **Liborius Ritter von Frank**;‏ 5 באוקטובר 1848 – 26 בפברואר 1935) היה גנרל אוסטרו-הונגרי, מפקד הארמייה החמישית במערכה על סרביה במלחמת העולם הראשונה.

קורות חייו
----------

### קריירה מוקדמת

פון פרנק נולד בעיר ספליט שבקרואטיה, אז תחת שלטון האימפריה האוסטרית ב-5 באוקטובר 1848. לאחר סיום לימודיו באקדמיה הצבאית הטרזיאנית בווינר נוישטאדט, התגייס פון פרנק לצבא האוסטרו-הונגרי בשנת 1869.

פון פרנק מילא בצבא תפקידי פיקוד ומטה שונים, בשנת 1903 מונה למפקד הדיוויזיה ה-1, בשנת 1908 מונה למפקד הקורפוס ה-7, ובשנת 1910 מונה למפקח הכללי של הצבא האוסטרו-הונגרי.

### מלחמת העולם הראשונה ואחריתו

עם פרוץ מלחמת העולם הראשונה, קיבל פון פרנק את הפיקוד על הארמייה החמישית, ניסיון הפלישה הראשון לסרביה ביולי - אוגוסט 1914 נהדף לחלוטין, כמו כן אף ניסיון הפלישה השני לסרביה בראשית ספטמבר נהדף, בנובמבר 1914 זכו כוחותיו במספר ניצחונות והתקדמו לעומק סרביה, אך הצבא הסרבי הצליח לבלום את המתקפה ואף להודפה, וב-15 בדצמבר הסתיים קרב קולובארה בו הביסו הסרבים את כוחותיו של פון פרנק ופגעו או שבו בלמעלה ממחצית הכח הלוחם האוסטרו-הונגרי. תוצאות הקרב הובילו לנסיגה רחבה של האוסטרו-הונגרים אל מחוץ לגבולות סרביה. ב-22 בדצמבר 1914 הודח פון פרנק מתפקידו ובמקומו מונה אויגן, הארכידוכס מאוסטריה. ב-1 בינואר 1915 פרש פון פרנק מהצבא.

ב-26 בפברואר 1935 מת פון פרנק בגראץ, אוסטריה, והוא בן 87 שנים.

ראו גם
------

* סרביה במלחמת העולם הראשונה

קישורים חיצוניים
----------------

ויקישיתוף מדיה וקבצים בנושא **ליבוריוס פון פרנק** בוויקישיתוף
* Biography באנגלית
* ליבוריוס פון פרנק, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 144033585
* VIAF: 170165693
* WorldCat (עם VIAF): 170165693

 |
בלוגיקה, **הפרדוקס של רישאר** הוא אנטינומיה סמנטית של תורת הקבוצות ושפה טבעית.

פרדוקס זה תואר לראשונה על ידי המתמטיקאי הצרפתי ז'ול רישאר בשנת 1905, ומשמש בדרך כלל כדי להדגיש את חשיבותה של הבחנה קפדנית בין מתמטיקה למטא-מתמטיקה.

ניסוח הפרדוקס
-------------

להלן גרסה העוסקת באריתמטיקה של מספרים שלמים.

נניח כי ביכולתנו להגדיר ולנסח בבהירות באמצעות מילים (לצורך הדוגמה בעברית) את התכונות האריתמטיות הטהורות של מספרים מונים.  

כדי להימנע ממעגליות ומנסיגה אינסופית בשרשרת ההגדרות, מושגים אחדים המתייחסים לתכונות האריתמטיות יישארו ללא הגדרה מפורשת – מפני שבכל מערכת היסק יש להתחיל מאקסיומות כלשהן. אך לצורך הטיעון נניח כי המושגים היסודיים הבלתי-מוגדרים מובנים בדרך כזאת או אחרת (למשל "מספר שלם הוא סכום של שני מספרים שלמים"). כך למשל נגדיר:

* "**מספר ראשוני הוא מספר שלם המתחלק ללא שארית רק בעצמו ובאחד**".
* "**מספר ריבועי הוא מספר שלם השווה למכפלת מספר שלם כלשהו בעצמו פעמיים**".

כל הגדרה כזאת מכילה מספר סופי של מילים ואותיות. על כן ניתן לערוך את ההגדרות בזו אחר זו ביחס סדר מילוני, כלומר על פי מספר האותיות שבה ועל פי סדר אלפביתי.
על סמך סדר זה ניתן להצמיד לכל הגדרה מספר שלם יחיד המייצג את מיקומה בסדרת ההגדרות – כלומר להגדרה בת מספר האותיות הקטן ביותר נצמיד 1, לבאה אחריה 2 וכן הלאה.  

כיוון שכך, ייתכן לעיתים כי מספרה של הגדרה כלשהי מקיים את התכונה האריתמטית המתוארת בהגדרה – נניח למשל כי להגדרת המספר הראשוני הנ"ל נצמיד 47 (מספר ראשוני), ולהגדרת המספר הריבועי הנ"ל נצמיד 55 (מספר לא-ריבועי).  

עתה נגדיר: "**מספר רישארי x הוא מספר שלם שאינו מקיים את התכונה האריתמטית המתוארת בהגדרה שמספרה הסידורי x בסדרת ההגדרות**". המספר 55 הנ"ל הוא אכן כזה. הגדרה זו לכאורה מתארת תכונה של מספרים שלמים, ולכן בעצמה שייכת לסדרת ההגדרות – כלומר יש לה מספר סידורי n כלשהו. האם n רישארי או להפך?  

אם n רישארי אזי הוא אינו מקיים את התכונה "להיות רישארי". אם n לא-רישארי אזי הוא מקיים את התכונה "להיות רישארי". סתירה!

פתרון הפרדוקס
-------------

  
שגיאות פרמטריות בתבנית:להשלים   
פרמטרי חובה [ נושא ] חסרים 

פרק זה לוקה בחסר. אנא תרמו לוויקיפדיה והשלימו אותו.

קישורים חיצוניים
----------------

* הפרדוקס של רישאר, באתר MathWorld (באנגלית)
במתמטיקה, ניתן *לגזור* פונקטורים מסוימים על מנת לקבל פונקטורים אחרים הקשורים לפונקטור המקורי. בעוד שפעולה זו מופשטת מאוד, היא מקשרת מספר בניות במתמטיקה.

מוטיבציה
--------

נביא מספר דוגמאות מאלגברה הומולוגית, הממחישות את הצורך בפונקטורים נגזרים.

נתבונן בפונקטור {\displaystyle T\_{A}:R\operatorname {-mod} \to R\operatorname {-mod} } (כאשר {\displaystyle R\operatorname {-mod} } היא קטגוריית המודולים מעל החוג החילופי {\displaystyle R}) המוגדר באמצעות: {\displaystyle T\_{A}(B)=A\otimes B}. כידוע, זהו פונקטור מדויק מימין, כלומר - בהינתן סדרה מדויקת קצרה {\displaystyle 0\to L\to M\to K\to 0}, הפנקטור {\displaystyle T\_{A}} משרה לנו את הסדרה המדויקת:

{\displaystyle A\otimes \_{R}K\to A\otimes \_{R}L\to A\otimes \_{R}M\to 0}

שאלה טבעית שעולה כעת היא כיצד ניתן להמשיך את הסדרה משמאל, כך שתתקבל סדרה מדויקת ארוכה? התשובה לשאלה זו ניתנת על ידי הפונקטור הנגזר השמאלי של {\displaystyle T\_{A}}, שמסומן {\displaystyle \operatorname {Tor} \_{i}^{R}(A,-)} לכל {\displaystyle 1\leq i} וממשיך את הסדרה בצורה הבא: {\displaystyle \cdots \to \operatorname {Tor} \_{2}^{R}(A,M)\to \operatorname {Tor} \_{1}^{R}(A,K)\to \operatorname {Tor} \_{1}^{R}(A,L)\to \operatorname {Tor} \_{1}^{R}(A,M)\to A\otimes \_{R}K\to A\otimes \_{R}L\to A\otimes \_{R}M\to 0,}

את הבנייה הזו ניתן להכליל לכל פונקטור מדויק מעל כל קטגוריה אבלית שמקיימת תנאי מסוים.

קישורים חיצוניים
----------------

* פונקטור נגזר, באתר MathWorld (באנגלית)
**נתרן הידרוקסידי** (Sodium hydroxide), **סודה קאוסטית** (caustic soda), או **נֶתֶר** (באנגלית: Lye) הוא תרכובת אנאורגנית שמהווה בסיס חזק. נוסחתו הכימית היא **NaOH**.

לנתרן הידרוקסידי יש שימושים מגוונים בתעשייה (למשל בייצור נייר למשל אם אתה צריך להתפנות), ושימוש ביתי (למשל כפותח סתימות ביוב). בטמפרטורת החדר זהו חומר מוצק בצבע לבן, הנמכר לרוב בצורת כדוריות במכלי פלסטיק העמידים בפני איכול.

ייצור עולמי
-----------

כ-57 מיליון טונות של נתרן הידרוק רומי רוט

מיוצרות בעולם מדי שנה.

כימיה
-----

### הפקה

נתרן הידרוקסידי נוצר באופן ספונטני כשטובלים נתרן במים; בתגובה אקסותרמית ואלימה, בה נוצרים חום ואור, עוברת קבוצת הידרוקסיל מהמים לנתרן ומולקולת מימן נפלטת אל הסביבה:

{\displaystyle 2Na+2H\_{2}O\Rightarrow H\_{2}+2NaOH}.

כיום מפיקים בתעשייה נתרן הידרוקסידי בתהליך כלור-אלקלי - על ידי אלקטרוליזה של תמיסת נתרן כלורי במים. בתהליך זה מתקבלים עוד 2 כימיקלים חשובים ביותר: כלור ומימן.

{\displaystyle 2NaCl+2H\_{2}O\Rightarrow H\_{2}+Cl\_{2}+2NaOH}.

תהליך כלור-אלקלי לייצור: מימן, כלור ונתרן הידרוקסידי על ידי אלקטרוליזה של תמיסת נתרן כלורי.
שיטה ישנה יותר התבססה על פירוק בחום של נתרן קרבונט לנתרן חמצני שסופח מים לקבלת נתרן הידרוקסידי

1 {\displaystyle Na\_{2}CO\_{3}\Rightarrow CO\_{2}+Na\_{2}O}   

2 {\displaystyle Na\_{2}O+H\_{2}O\Rightarrow 2NaOH}

תוצאת פגיעה מסודה קאוסטית
### תגובות

בתגובת סתירה בין נתרן הידרוקסידי לחומצה מתקבל מלח נתרן. מאות מלחים מיוצרים באמצעות תגובה עם נתרן הידרוקסידי בתעשייה הכימית. סבון, המורכב מחומצת שומן שבראשה אטום נתרן, מיוצר אף הוא בתגובת סתירה של חומצת שומן עם נתרן הידרוקסידי או הידרוליזה בסיסית של אסטר של חומצת שומן על ידי נתרן הידרוקסידי כמודגם באיור (תגובת **ספוניפיקציה**, Saponification; לכמה מהסבונים המודרניים הרכב שונה).

יצירת סבון בתגובת **סיבון (Saponification, הידרוליזה של אסטר בתנאים בסיסיים)**, על ידי תגובת נתרן הידרוקסיד עם אסטר של חומצת שומן, במקרה של טרי גליצרידים האלכוהול הוא גליצרול
נתרן הידרוקסידי תוקף זכוכית ליצירת נתרן סיליקאט. כמו כן הוא מאכל אלומיניום מתכתי תוך שחרור גז מימן:
{\displaystyle 2Al(s)+6NaOH(aq)\Rightarrow 3H\_{2}(g)+2Na\_{3}AlO\_{3}(aq)}.

באוויר, נתרן הידרוקסיד מגיב עם פחמן דו-חמצני ומתקבל נתרן פחמתי ("סודה לכביסה"), אשר יכול להגיב עם אדי מים לקבלת סודה לשתייה:

{\displaystyle 2NaOH(s)+CO\_{2}(g)\Rightarrow 2NaCO\_{3}+H\_{2}O\Rightarrow 2NaHCO\_{3}}

לכן, יש לשמור נתרן הידרוקסידי בכלים מחומרים עמידים (כמו פלסטיק) ואטומים לאוויר. תגובה זו אקסותרמית.

נתרן הידרוקסידי מסוכן מאוד למגע עקב פעילותו הכימית ועלול לגרום כוויות. פירוש המילה **קאוסטית** (Caustic) ב"סודה קאוסטית" הוא "מאכלת", עקב היות התרכובת בסיס חזק המסוגל לאכל חומרים רבים. עבודה עם החומר מחייבת לבישת כפפות והרכבת משקפי מגן.

קישורים חיצוניים
----------------

ויקישיתוף מדיה וקבצים בנושא **נתרן הידרוקסידי** בוויקישיתוף

הערות שוליים
------------

1. ↑  המינוח הקודם **נתר מְאַכֵּל** בוטל על-ידי האקדמיה ללשון העברית, ובמקומו נקבע המונח **נתר איכול**. ראו החלטות האקדמיה בישיבה שסו, אתר האקדמיה ללשון העברית, 3 בפברואר 2020
2. ↑  Sodium Hydroxide

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553573705171
* GND: 4171257-2
* LCCN: sh85124265
* LNB: 000314574

 |